Je paalainka, naawalüin chi Maleiwakai wayuu suulia süsalaa saainjala. Otta watüjaa aaꞌuchi nia sünain lotüin maꞌi nukuaippa. Je süka lotüin nukuaippa, niꞌrüin sünain cheꞌojaain nüjütüin chi Nüchonkai süpüla ouktajachin saaꞌu saainjala wayuu süpüla anajiraainjatüin wayuu nümaa. Shiasa maaꞌulu yaa, saaꞌu ouktüichipain Cristo, nuuntüin chi Maleiwakai nülatirüin saainjala wayuu eekai sünoujain nünain Cristo sünain ouktüin nia saaꞌu saainjala. Sünain nüjütüin Cristo saꞌakamüin wayuu, niiꞌiyatüin chi Maleiwakai wamüin sünain shiimüin lotüin maꞌi nukuaippa je shiimüin nuuntüin anajiraainjatüin nümaa wayuu süpüshua eekai sünoujain nünain Jesús.
Esta justicia de Dios llega, mediante la fe en Jesucristo, a todos los que creen. De hecho, no hay distinción,